
PATVIRTINTA
Šakių rajono savivaldybės administracijos 
direktoriaus 2018 m. liepos    d. 
[bookmark: _GoBack]įsakymu Nr. AT-

TEISĖS, PERSONALO IR CIVILINĖS METRIKACIJOS SKYRIAUS VYRIAUSIOJO SPECIALISTO PAREIGYBĖS APRAŠYMAS

I SKYRIUS 
PAREIGYBĖS CHARAKTERISTIKA

1. Teisės, personalo ir civilinės metrikacijos skyriaus vyriausiasis specialistas yra karjeros valstybės tarnautojas.
2.  Pareigybės lygis –   A. 
3. Pareigybės kategorija –  9.
II SKYRIUS
PASKIRTIS

4. Teisės, personalo ir civilinės metrikacijos skyriaus (toliau – Skyrius) vyriausio specialisto pareigybė reikalinga tvarkyti rajono savivaldybės (toliau – Savivaldybė) administracijos valstybės tarnautojų ir darbuotojų, dirbančių pagal darbo sutartis, bei Savivaldybei pavaldžių įstaigų vadovų personalo apskaitą, konsultuoti administracijos darbuotojus.
III SKYRIUS
VEIKLOS SRITIS

5.  Šias pareigas einantis valstybės tarnautojas vykdo funkcijas bendrojoje veiklos srityje –  personalo administravime. 

IV SKYRIUS
SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

6. Valstybės tarnautojas, einantis šias pareigas, turi atitikti šiuos specialius reikalavimus:
6.1. turėti aukštąjį universitetinį ar jam prilygintą išsilavinimą;
6.2. būti susipažinusiam su Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais valstybės tarnybą, darbo santykius, viešąjį administravimą, vietos savivaldą, viešųjų įstaigų, švietimo įstaigų darbą, asmens duomenų teisinę apsaugą, dokumentų rengimo ir apskaitos bei teisės aktų rengimo ir kitus, susijusius su funkcijų vykdymu teisės aktus;
6.3. mokėti dirbti Microsoft Office programiniu paketu, mokėti kaupti, sisteminti, apibendrinti informaciją, ją analizuoti, rengti ir teikti išvadas, jas argumentuoti, pateikti problemų sprendimo būdus, gebėti bendrauti, sklandžiai dėstyti mintis raštu ir žodžiu;
6.4. [bookmark: _Hlk508607669]atitikti teisės aktuose nustatytus reikalavimus, būtinus išduodant asmens patikimumo pažymėjimą, leidimą dirbti ar susipažinti su įslaptinta informacija, žymima slaptumo žyma „Slaptai“.


V SKYRIUS 
ŠIAS PAREIGAS EINANČIO VALSTYBĖS TARNAUTOJO FUNKCIJOS

7. Šias pareigas einantis valstybės tarnautojas vykdo šias funkcijas:
7.1. vykdo kokybinę ir kiekybinę personalo sudėties apskaitą ir analizę;
7.2. rengia informaciją, analitinę medžiagą personalo klausimais tarybos posėdžiams, merui, Administracijos direktoriui;
7.3.  rengia ataskaitas, informaciją personalo klausimais ir teikia jas Lietuvos Respublikos įstatymų, Lietuvos Respublikos Vyriausybės nustatyta tvarka kitoms institucijoms;
7.4. rengia Savivaldybės tarybos sprendimų, mero potvarkių, administracijos direktoriaus įsakymų ir kitų reikiamų dokumentų projektus valstybės tarnautojų bei darbuotojų ir įstaigų vadovų atostogų klausimais;
7.5. teikia parengtus Savivaldybės tarybos sprendimų, mero potvarkių, administracijos direktoriaus įsakymų ir kitų reikiamų dokumentų projektus atostogų, komandiruočių klausimais derinimui ir pasirašymui;
7.6. rengia Savivaldybės administracijos valstybės tarnautojų ir darbuotojų pareigybių (etatų) sąrašus, konsultuoja įstaigos struktūrinių padalinių vadovus pareigybių aprašymų rengimo klausimais, teikia pasiūlymus dėl jų pakeitimų bei papildymų;
7.7. rengia, teikia pasirašymui ir registruoja darbo sutartis, sudaromas su administracijos darbuotojais bei Savivaldybės įstaigų vadovais, daro jose pakeitimus;
7.8. organizuoja valstybės tarnautojų prašymų dėl leidimo dirbti kitą darbą pagal darbo sutartį nagrinėjimo, sprendimų priėmimo ir atšaukimo  komisijos posėdžių darbą;
7.9. [bookmark: _Hlk508371641]tvarko valstybės tarnautojų  bei darbuotojų registro duomenų bazę ir personalo valdymo sistemą; 
7.10. tvarko valstybės tarnautojų pažymėjimų apskaitą, organizuoja jų išdavimą ir netekusių galios naikinimą;
7.11. tvarko administracijos valstybės tarnautojų ir darbuotojų, Savivaldybei pavaldžių įstaigų vadovų personalinę asmens bylų apskaitą;
7.12. padeda įstaigos vadovo sudaromų komisijų, susijusių su personalo valdymu, pirmininkams organizuoti šių komisijų darbą;
7.13. teikia informaciją apie planuojamą administracijos valstybės tarnautojų poreikį per Valstybės tarnybos valdymo informacinę sistemą;
7.14. rengia Savivaldybės administracijos valstybės tarnautojų ir darbuotojų pareigybių (etatų) sąrašus, konsultuoja įstaigos struktūrinių padalinių vadovus pareigybių aprašymų rengimo klausimais, teikia pasiūlymus dėl jų pakeitimų bei papildymų;
7.15. nustato valstybės tarnautojų ir darbuotojų darbo stažą bei teikia jį suinteresuotiems asmenims;
7.16. rengia reikiamus dokumentus valstybės tarnautojų ir darbuotojų mokymo – kvalifikacijos tobulinimo klausimais bei teikia informaciją suinteresuotiems asmenims;
7.17. bendradarbiauja su Savivaldybės administracijos bei kitų įstaigų valstybės tarnautojais ir darbuotojais pavestoms funkcijoms atlikti klausimais;
7.18. teikia numatytų formuoti dokumentų bylų sąrašą, sistemina dokumentus ir perduoda su personalo valdymu susijusias bylas archyviniam saugojimui;
7.19. pagal kompetenciją nagrinėja piliečių skundus ir pareiškimus, rengia atsakymus į juos;
7.20. sudaro tarybos ir administracijos įstaigos personalo metinių mokymo planų projektus, teikia derinimui ir tvirtinimui bei atlieka kitas su žmogiškųjų išteklių plėtros organizavimu susijusias funkcijas;
7.21. rengia tarnautojų ir darbuotojų atostogų grafiką, jei toks sudaromas, vykdo jo apskaitą ir kontroliuoja jo vykdymą, kiekvienų metų pabaigai inventorizuoja atostogas ir pateikia tai pagrindžiantį dokumentą administracijos buhalterijai;
7.22. pildo Skyriaus darbo laiko apskaitos žiniaraštį;
7.23. vykdo kitus nenuolatinio pobūdžio Skyriaus vedėjo pavedimus.

VI SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

8. Šias pareigas einantis valstybės tarnautojas tiesiogiai pavaldus Skyriaus vedėjui.
___________________________

